Document ID: 32006R1861

ΚΑΝΟΝΙΣΜΌΣ (ΕΚ) αριθ. 1861/2006 ΤΗΣ ΕΠΙΤΡΟΠΉΣ
της 15ης Δεκεμβρίου 2006
για την τροποποίηση του κανονισμού (ΕΟΚ) αριθ. 2237/77 περί του δελτίου εκμεταλλεύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1) , και ιδίως το άρθρο 7 παράγραφος 3,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2237/77 της Επιτροπής, της 23ης Σεπτεμβρίου 1977, με τον οποίο τροποποιήθηκε ο κανονισμός αριθ. 118/66/ΕΟΚ περί του δελτίου εκμεταλλεύσεως που πρέπει να χρησιμοποιείται για τη διαπίστωση των εισοδημάτων στις γεωργικές εκμεταλλεύσεις (2), καθορίζει τη φύση των λογιστικών στοιχείων που πρέπει να περιλαμβάνει το δελτίο εκμεταλλεύσεως.
(2)
Είναι σκόπιμο να προσαρμοστούν τα περιεχόμενα του δελτίου εκμεταλλεύσεως στις νέες ρυθμίσεις που ισχύουν για τα διαρθρωτικά ταμεία και την αγροτική ανάπτυξη και να αποσαφηνιστούν, να απλουστευθούν και να προσλάβουν πιο συνεκτική μορφή ορισμένα στοιχεία του δελτίου εκμεταλλεύσεως.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής του δικτύου γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα I και II του κανονισμού (ΕΟΚ) αριθ. 2237/77 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός αρχίζει να εφαρμόζεται από το λογιστικό έτος 2007, το οποίο αρχίζει εντός της περιόδου 1η Ιανουαρίου-1η Ιουλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 2006.

Labels: 6